பெரிய தொந்தரவாகப் போகும். பேச்சு கொடுத்துக் கொண்டே இருக்க வேண்டும்.தண்ணி எடுத்துட்டியா ? கொடியில் கிடந்த துணியை உள்ளே எடுத்துப் போட்டியா ? இன்றைக்கு விளக்குப்பூசைக்குப் பூக்காரன் சரம் கொண்டு வந்து வைத்தானா ? அம்மாகுட்டி சாணி தட்ட வரக்காணுமே , ஏன் ? தோசைக்கு எவ்வளவு அரைக்கப் போட்டிருக்கிறது ? பௌர்ணமி என்ன தேதியில் வருகிறது ? எதிர்த்த வீட்டில் ஆள் நடமாடுகிற மாதிரிச் சத்தம் கேட்கிறதே , யார் வந்திருக்கா ?ஆச்சியின் ஒவ்வொரு கேள்விக்கும் பதில் சொல்ல ஆரம்பித்தால் விடிந்து போகும். மேலும் கோமுவுக்கு ஆச்சி கேட்கிற